Erslos tvenkinys
56°12′49″ š. pl. 21°39′13″ r. ilg.﻿ / ﻿56.21361°š. pl. 21.65361°r. ilg.﻿ / 56.21361; 21.65361 Erslos tvenkinys – tvenkinys Lietuvoje, Skuodo rajone, 10 km į pietryčius nuo Skuodo. Sudarytas užtvenkus Erslos upę (Šatos intakas) 3,5 km nuo jos žiočių. Tvenkinio ilgis iš pietų į šiaurę – 0,68 km, plotis – iki 0,14 km. Altitudė 54,3 m. Krantai žemi, rytuose vietomis pelkėti. Pietinė tvenkinio dalis gausiai užžėlusi vandens augalija. Rytinėje pakrantėje stūkso Erslinės miškas, vakarinėje – plyti dirbami laukai. Šalia įsikūręs Erslos kaimas.